 525. உடையிடம் படுக்கை குடைகாப் புதவுக.  விருந்தினர்களுக்குத் தேவையான உடைகள், தங்குவதற்கு இடம், படுக்கை, குடை மற்றும் காலணிகள் இவற்றை அளித்தல் வேண்டும்.  526. உளமறிந் தேனைய வளவறிந் தீக.  விருந்தினரின் உள்ளத்தை உணர்ந்து அவர்களுக்குத் தேவையானவற்றை தேவையான அளவு அளித்தல் வேண்டும்.   527. இன்ப மவருற வின்சொல் வழங்குக.  விருந்தினரின் மனம் மகிழுமாறு இனிய சொற்களைப் பேசுதல் வேண்டும்.  528. அவரறிந் தவையெலா மறிந்துளங் கொள்க.  அவர் கற்று அறிந்தவற்றை எல்லாம் கேட்டுத் தெரிந்து கொள்ளுதல் வேண்டும்.